CELEX: 32004R2081
Language: lv
Date: 2004-12-06 00:00:00
Title: Komisijas Regula (EK) Nr. 2081/2004 (2004. gada 6. decembris), ar ko nosaka noteikumus informācijas paziņošanai, lai īstenotu Padomes Regulu (EEK) Nr. 2358/71 par sēklu tirgus kopīgo organizāciju

7.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 360/6
            
         
      KOMISIJAS REGULA (EK) Nr. 2081/2004
   (2004. gada 6. decembris),
   ar ko nosaka noteikumus informācijas paziņošanai, lai īstenotu Padomes Regulu (EEK) Nr. 2358/71 par sēklu tirgus kopīgo organizāciju
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1971. gada 26. oktobra Regulu (EEK) Nr. 2358/71 par Sēklu tirgus kopīgo organizāciju (1), un jo īpaši tās 4. panta 2. punktu un 9. pantu,
   tā kā:
   
               (1)
            
            
               Ņemot vērā sēklu nozares reformu, ko ieviesa ar Padomes Regulu (EK) Nr. 1782/2003 (2), ir jāpārskata un jāvienkāršo informācija, kas dalībvalstīm ir jāpaziņo Komisijai atbilstoši Regulas (EEK) Nr. 2358/71 9. pantam. Turklāt Komisijas 1973. gada 14. novembra Regula (EEK) Nr. 3083/73 par informācijas paziņošanu, kas vajadzīga, lai ieviestu Regulu (EEK) Nr. 2358/71 par Sēklu tirgus kopīgo organizāciju (3), ir vairākkārt grozīta. Skaidrības labad šī regula ir jāaizstāj ar jaunu tekstu. Tādēļ Regula (EEK) Nr. 3083/73 ir jāatceļ.
            
         
               (2)
            
            
               Ņemot vērā to, ka situācija sēšanai paredzētā kukurūzas hibrīda un sorgo tirgū ir mainījusies, nav vajadzības nepārtraukti uzraudzīt tirdzniecības modeļus ar ārpuskopienas valstīm. Atbilstoši Regulas (EEK) Nr. 2358/71 4. panta 1. punktam importa licenču sistēma nav jāattiecina uz sēšanai paredzēto kukurūzas hibrīdu un sorgo. Tādēļ atbilstīgi ir jāatceļ arī Komisijas 1979. gada 6. jūnija Regula (EEK) Nr. 1117/79, ar ko precizē tos produktus sēklu nozarē, uz kuriem attiecas importa licenču sistēma (4), un nav jāveic arī attiecīgās informācijas tālāka paziņošana.
            
         
               (3)
            
            
               Sēklu pārvaldības komiteja nav iesniegusi savu atzinumu komitejas priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Dalībvalstīm ir jāinformē Komisija, elektroniski pārsūtot šīs regulas pielikumā minētajos datumos pielikumā norādīto informāciju par katru Regulas (EEK) Nr. 2358/71 pielikumā minēto sugu un šķirņu grupu.
   2. pants
   Regula (EEK) Nr. 3083/73 un Regula (EEK) Nr. 1117/79 tiek atcelta.
   3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 6. decembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 246, 5.11.1971., 1. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.).
   
      (2)  OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 864/2004 (OV L 161, 30.4.2004., 48. lpp.).
   
      (3)  OV L 314, 15.11.1973., 20. lpp. Regulā jaunākie grozījumi izdarīti ar Regulu (EEK) Nr. 1679/92 (OV L 176, 30.6.1992., 17. lpp.).
   
      (4)  OV L 139, 7.6.1979., 11. lpp. Regulā jaunākie grozījumi izdarīti ar Regulu (EEK) Nr. 2811/86 (OV L 260, 12.9.1986., 8. lpp.).
   
      PIELIKUMS
      
                  Nr.
               
               
                  Informācijas veids
                  (par sugām un šķirņu grupu)
               
               
                  Datums, līdz kuram informācija ir jāiesniedz
               
            
                  Ražas novākšanas gads
               
               
                  Kalendārais gads pēc ražas novākšanas
               
            
                  1
               
               
                  Kopējā sertifikācijai pieteiktā platība (ha)
               
               
                  1. jūlijs (1)
                  
               
               
                   
               
            
                  2
               
               
                  Kopējā sertifikācijai pieņemtā platība (ha)
               
               
                  15. novembris
               
               
                   
               
            
                  3
               
               
                  Prognozētā raža (100 kg) (2)
                      (3)
                  
               
               
                  15. novembris
               
               
                   
               
            
                  4
               
               
                  Kopējais ražas apjoms (100 kg) (3)
                      (4)
                  
               
               
                   
               
               
                  1. oktobris
               
            
                  5
               
               
                  Preces neto cena saimniecībā, ko nosaka audzētājs (EUR/100 kg) (3)
                      (4)
                      (5)
                      (7)
                  
               
               
                   
               
               
                  1. oktobris
               
            
                  6
               
               
                  Krājumi vairumtirgotāju īpašumā tirdzniecības gada beigās (100 kg) (4)
                      (6)
                  
               
               
                   
               
               
                  1. oktobris
               
            
         (1)  Ja sēklu sugas tiek novāktas ar otro novākšanas reizi, atbilstošais datums ir ražas novākšanas gada 1. septembris.
      
         (2)  Šie dati attiecas tikai uz bāzes un sertificētām sēklām.
      
         (3)  Apjomu rādītāji, kas atbilst sēklu “sertifikācijas prasībai”; 4. un 6. pozīcijai piemērojamas tās prasības, kas saistītas ar sēklu pieņemšanu sertifikācijai.
      
         (4)  Attiecībā uz sugām, kuras Kopienas tirgū tiek laistas kā “komerciālās” sēklas, informācija jāsniedz atsevišķi, norādot:
      
                  —
               
               
                  bāzes sēklas un sertificētās sēklas,
               
            
                  —
               
               
                  komerciālās sēklas.
               
            
         (5)  Ar tirdzniecību saistītās izmaksas, sertifikācijas un transporta izdevumi, PVN un summas, kas saņemtas kā palīdzība, nav iekļautas šajā cenā.
      
         (6)  Tirdzniecības gads, kā tas norādīts Regulas (EEK) Nr. 2358/71 2. pantā (OV L 246, 5.11.1971., 1. lpp.).
      
         (7)  Dalībvalstīm, kas atrodas ārpus Eurozonas, jāpiemēro valūtas kurss, kas atbilst tirdzniecības gada 1. augustam.